|  |  |  |  |  |  |  |
| --- | --- | --- | --- | --- | --- | --- |
| Tantárgy: Ének-zene  Témakör: pszalmodikus stílusú népdalok  Tananyag: Istenem, Istenem … kezdetű népdal tanulása  Az óra típusa: új ismeretet feldolgozó óra  Előzetes ismeretek: régi stílusú népdalok, gregorián, Elment a madárka kezdetű népdal (Albertné Balogh Márta Harmadik daloskönyvem, Apácai Kiadó, 48. old.)  Készítette: Gáspár Tamás  Az óra céljai:  Oktatási célok: a pszalmodizáló stílusú népdalok jellegzetességeinek megtapasztalása, megtanulása, az énekbeszéd történelmi példáinak megismerése  Képzési célok: a beszéd és ének közötti átmenet, így a „jól vivő beszéd” képességének fejlesztése, az artikuláció, légzés és hangerő összekapcsolása; improvizáció-kreativitás fejlesztése; elemző-szintetizáló készség fejlesztése, digitális kompetencia fejlesztése  Nevelési célok: együttműködés képességének fejlesztése, a páros és csoporttevékenység szükséges összehangolásának megtapasztalása, türelem erősítése, alternatív megoldásokra való nyitottság | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 1 perc | Motiváció  Ráhangolódás  Köszöntés  Célja: érdeklődés felkeltés és az énekbeszéd valamint a psz. stílusú népdal jegyek megtapasztalása | Ismétlik a tanári köszöntést:  Áldás – d r  Áldás, békesség – d r mm m  Áldás, békesség! Örülök – d r mm m, ms m  Áldás, békesség! Örülök, hogy – d r mm m, ms mm  Így tovább… | Kantillációs köszöntés:  Áldás, békesség/Jó napot kívánok! Örülök, hogy ismét együtt lehetünk!  (d r mmmm, msmm mm rmrr d) | Frontális munka | A pszalmodizáló népdalok helyéhez, jellegzetességeihez áttekintésnek lásd pl.  <http://www.nagykunreformatus.hu/content_g/letoltesek/Szabone_weboldala/regi_stilus.html> | Szavanként bővítve. Az osztály ismétléssel válaszol. |
| 1 | Előkészítés  Légzőgyakorlat  Cél: az énekbeszéd erős megtámasztásának gyakorlása | Légzőgyakorlat  5 mp belégzés – 5mp benntart – 5 mp kifúj – 5mp szünet | Mutat, irányít | Frontális munka |  |  |
| 5 | Előkészítés  Szolmizáció növelő lánc  Cél: az órai dalok hangkészletének összegyűjtése és beéneklés | A következő tanuló egy hangot hozzátesz és továbbadja. A következő ismétli, hozzátesz és így tovább. Meddig jutunk? | Szolmizáció növelő lánc  Megadja a hangkészletet: d,r,m,sz  Elkezdi, adja a dó-t.  A lánc megszakadásakor a következő tanulóval újra kezdi.  A tapasztalatok, megoldások megbeszélése | Plenáris munka  Csoportmunka  Megbeszélés |  | Lehet kikötni, hogy d-r-m-vel kezdődjön minden sor.  Lehet csoportban  Bemutatják az osztálynak. |
| 7 | Kapcsolatteremtés  Rubato régi stílusú népdalokkal  Megrakják a tüzet… | a) Kitalálják az ismert dalt  Közös éneklés  b) (meg-, tüz-, stb.)  c) (2/4)  Egy hangszeres tanuló eljátssza a kotta hangsúlyozása és ritmusa szerint.  Eléneklik közösen így.  (nem természetes hangsúlyozás)  d) Most eljátssza a hangszeren úgy, hogy magában mondja a szöveget. (szabad, szövegszerű)  (parlando) | Bemutat, kérdéseket tesz fel, irányít  a) Dallam bemutatása lalázva  b) Hangsúlyozás megbeszélése, ismétlése. Hol vannak a vershangsúlyok?  c) Mi az ütemmutató?  Miért furcsa a dal?  d)  Figyeljétek meg, mi a különbség.  Írjuk fel a táblára!  Jelöli ezt valahol a kotta?  Énekeljük el közösen, két versszakkal, a beszéd, szöveg szerint! | Plenáris munka | Vetített kép: Megrakják a tüzet – kotta (mellékelve)  hangszer | A táblára gyűjtjük a kapcsolatteremtés tapasztalatait  Digitális jegyzetet is készíthetünk, ami elmenthető, később felhasználható, megosztható  [www.padlet.com](http://www.padlet.com)  Táblakép/digitális táblakép:  *Beszélve/Parlando*  (dőlttel jelezzük itt a vázlatban az új információt) |
| 4  2 | Kapcsolatteremtés  Énekbeszéd | a) Elmondják a „megrakják a tüzet, mégis elaluszik…”, mint egy hírt   * szomszédnak * körülöttük egy kisebb csoportnak * úgy, hogy az egész osztály hallja   (hangosabb lett, *magasabb lett a hang*)  (messze vivő hang)  (más árusok, tanár néni, ha rendet teremt, tornateremben tanár) | Feladatot ad ki, irányít  a)  Mi volt a különbség?  Írjuk ezt is a gyűjtött tulajdonságok közé!  Mi a célja?  b) Van erre jellegzetes példa. Hallgassátok meg!  Tudtok más példát mondani? | Páros munka  Csoport munka  Plenáris munka  Megbeszélés | Hang lejátszó eszköz | Táblakép:  beszélve  *emelkedett hang*  Bejátszás: Magyar utcai árus (mellékelve) |
| 8  5 | Kapcsolatteremtés  Kantilláció | a) Példát meghallgatják  Táblaképet bővítik  (emelkedő, tartott – hangsúlyos helyen kiemelt – ereszkedő dallam) b) Előveszik valamelyik tankönyvet, véletlenszerűen kinyitják. Választanak két mondatot, magukban elolvassák, és a párjuknak „énekbeszélik”!  Megmagyarázzák a dallamívet és a kiemelt hangokat!  Megmutatja valaki az osztálynak a megoldását?  (Lehet ószövetségi zsoltárrészletet is választani, avagy mindkettőt, bemutatva, hogy a biológia vagy történelem szöveget is lehet énekbeszéddel hangsúlyozni, tagolni. | Irányít  a) A szövegek énekbeszédszerű felolvasása, átadása régi, ismert gyakorlat. Hallgassátok meg a következő középkori példát. Figyeljétek meg a hang jellegzetességeit.  Beszélgetést vezet a zsoltáréneklés hagyományairól, a gyerekek tapasztalatairól, a héber kantilláció gyülekezetbeli szerepéről, jellegzetességeiről.  Tudunk új tulajdonságot felírni a (digitális) táblára? | Egyéni munka  Páros munka  Megbeszélés | Hang lejátszó eszköz | Bejátszás: Lectio Jeremiás próféta siralmaiból (mellékelve)  Segítségként lásd Pávich Zsuzsanna Az ószövetségi zene gyökerei … című PhD disszertációját (2008), különösen a 168. oldaltól  <http://corvina.kre.hu:8080/phd/pavichzs_phddisszertacio.pdf>  Használhatók a protestáns graduál ide vonatkoztatható darabjai. Akár 1. tónusú antifonális zsoltározás (d-r-m hangkészlet), vagy invokációk, responzóriumok használatával.  Lásd Protestáns graduál -Szemelvények a 16-17. századi protestáns graduálok anyagából istentiszteleti és oktatási célra, ReZeM Budapest 1996.  Táblakép:  beszélve, (Parlando)  emelkedett hang  *emelkedő, tartott, ereszkedő dallamvonal* |
| 8 | Új anyag feldolgozása  Istenem, Istenem… | A táblakép alapján áttekintik a dal tulajdonságait  Közösen eléneklik | Bemutatja |  | Istenem, Istenem… Kotta (mellékelve) |  |
| 3 | Feldolgozás  Hangulati lezárás  Bartók B.: Nyolc magyar népdal. II. Istenem, Istenem, árazd meg a vizet |  |  |  | Lejátszó, vetítő | <https://www.youtube.com/watch?v=5JpvzJ3R6Ls> |
| 1 | Lezárás  Motiváció  Elköszönés | Ismétlik a köszönést. | Kantillációs éneklés:  Legközelebb innen folytatjuk. Áldás, békesség/A viszontlátásra. |  |  |  |